Source: http://www.iltasanomat.fi/digitoday/art-2000001619643.html
Timestamp: 2017-02-26 17:10:31+00:00

Document:
Käynnistyy maanantaina - Digitoday - Ilta-Sanomat
DNA:n kaapeliverkko saa uusia hd-kanavia maanantaista lähtien.
Julkaistu: 27.2.2009 14:12
DNA ilmoittaa lisäävänsä teräväpiirtokanavien määrää kaapelitelevisioverkossaan. Yhtiö aloittaa maanantaina neljän uuden hd-kanavan ja Cable Ready HD -laitteiden myynnin.
DNA:n mukaan hd-lähetysten tulo kaapelitelevisioverkkoon vauhdittuu merkittävästi kevään aikana. Nyt DNA tuo verkkoonsa Canal+- ja Viasat-paketteihin kuuluvia kanavia ja kevään aikana on suunnitteilla lisätä tarjontaa edelleen. Ennestään DNA TV on tarjonnut kaksi hd-kanavaa, Nelonen HD:n ja Voom HD:n. Maanantaina DNA:n tarjonnassa aloittavat uudet hd-kanavat ovat Canal+ Film HD, Canal+ Sport HD, TV1000 HD ja MTVN HD. Niiden ohjelmisto koostuu elokuvista, urheilusta, musiikista ja lastenohjelmista. Yhtiö kertoo, että kanavalisäykset eivät vaikuta Canal+- ja Viasat-pakettien hintoihin, mutta Canal+ Sport HD on tilattavissa erillishintaan 5,90 e/kk. - HD-lähetyksen kuvatarkkuus on jopa viisi kertaa suurempi kuin digi-tv-lähetyksen. Etenkin urheilu ja elokuvat pääsevät suurissa taulutelevisioissa hd-laatuisina oikeuksiinsa, kertoo yksikönpäällikkö Mikko Saarentaus DNA:sta. - Kaapelitelevisioverkko on suuren kapasiteettinsa ansiosta erinomainen hd-lähetysten tarjontaan ja hd-kanavien lukumäärä kaapelissamme kasvaakin tänä vuonna merkittävästi. Hd-laitteet myyntiin DNA aloittaa maanantaina myös hd-digiboksien myynnin DNA Marketeissa.Teräväpiirtokanavien katselu vaatii HD Ready tai Full HD -television lisäksi Cable Ready HD -merkinnällä varustetun HD-digiboksin ja katselukortin, joka on linkitetty yhteen laitteiston kanssa. DNA kertoo, että jos asiakkaalla on jo hankittuna Cable Ready HD -hyväksytty taulutelevisio, jossa on integroitu HD-viritin,hän voi vuokrata DNA Marketista Cable REady HD -hyväksytyn CA-moduulin. Sillä sitten voi katsoa maksullisia hd-lähetyksiä. - Lisäämme hd-tarjontaa nyt, kun markkinoille tulee myytäviä Cable Ready HD -hyväksyttyjä laitteita. Laitteiden valikoima laajenee tietojemme mukaan nopeasti kevään aikana.Verkossamme toimivat kaikki Cable Ready HD -hyväksytyt laitteet ja asiakas voi ostaa ne haluamastaan paikasta, sanoo Saarentaus.
Eurosport säilyy sittenkin DNA:n kaapelissa
DNA ehti jo ilmoittaa varmana, että urheilukanava Eurosport poistuu kaapelitarjonnasta, mutta nyt yhtiö peruuttaa täysillä. Lue lisää ›
Viasat tuo draamaa katsojille helmikuussa
Maksutelevisioyhtiö Viasat Broadcasting tuo Suomeen kahdeksannen TV1000-teemakanavan. Yhtiön mukaan uusi TV1000 Drama tarjoaa katsojille nimensä mukaisia uutuuksia ja klassikkoja. Lue lisää ›

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD